Voortvlugtige pa aangekeer, in hofAdriaan Netto, wat aangekla word van die verkragting, aanranding en moord op sy tien maande oue babadogtertjie sal na verwagting Woensdag in die Protea-landdroshof verskyn. Netto is Maandag in Krugersdorp in hegtenis geneem nadat hy verlede Donderdag gevlug het toe uitspraak in die saak gelewer sou word. Netto se babadogtertjie Samantha, nie haar regte naam nie, is op 12 Maart 2012 dood. Sy was glo ondergewig en het verskeie beserings gehad. Haar ribbes was gebreek en daar is skaafplekke op haar vagina, wange, bors, neus en lip gewees. Sy het ook kneusplekke op haar maag en ‘n skeurplek, gevul met bloed, in een van haar longetjies gehad. Haar lewer is ook beseer en sy is verskeie kere in die anus gepenetreer. Netto en Samantha se ma is in hegtenis geneem en van moord, verkragting, aanranding en kindermishandeling aangekla.